વિરાટ કોહલીને આ ત્રણ મેચની સિરીઝમાંથી આરામ આપવામાં આવ્યો છે. આમ રોહિત શર્મા વર્તમાન ટી20 ચેમ્પિયન વેસ્ટ ઇન્ડિઝ સામે ભારતીય ટીમની આગેવાની લેશે. જેસન હોલ્ડરની આગેવાનીમાં વેસ્ટ ઇન્ડિઝની ટીમે ભારત સામેની બે ટેસ્ટની સિરીઝ માત્ર છ દિવસમાં ગુમાવી હતી. બંને મેચ ત્રણ-ત્રણ દિવસમાં પૂરી થઈ ગઈ હતી. આવી જ રીતે પાંચ મેચની વન-ડે સિરીઝની પ્રારંભિક મેચોમાં કેરેબિયન ટીમે લડત આપી હતી પરંતુ અંતિમ બે મેચમાં તેઓ આસાનીથી ભારતને શરણે થઈ ગયા હતા. વન-ડેમાં વેસ્ટ ઇન્ડિઝનો 1-3થી પરાજય થયો હતો. .